།ལྷ་རྗེ་བར་སྒོམ་ལ་གསོལ་བ་
འདེབས། །བ་ར་སྒོམ་པས་བྱིན་གྱིས་རློབས། །རྣམ་རྟོག་ཡེ་ཤེས་སུ་འཆར་བར་
མཛོད། །སྨུག་རི་བྲག་རྩའི་གསང་ཕུག་ཏུ། །གུར་སྒོམ་ད་རེ་ལ་གསོལ་བ་འདེབས། །གུར་
སྒོམ་ད་རེས་བྱིན་གྱིས་རློབས། །རྣམ་རྟོག་ཡེ་ཤེས་སུ་འཆར་བར་མཛོད། །ཁ་མོ་ཝ་འཕྲང་
གི་དགོན་པ་རུ། །གུར་སྒོམ་གྲོལ་པོ་ལ་གསོལ་བ་འདེབས། །གུར་སྒོམ་སྒྲོལ་པོས་བྱིན་གྱིས་
རློབས། །རྣམ་རྟོག་ཡེ་ཤེས་སུ་འཆར་བར་མཛོད། །དབེན་ཆུང་ས་ཕུག་སྒྲུབ་གནས་
དུ། །ལྷ་རྗེ་སྟོན་མེ་ལ་གསོལ་བ་འདེབས། །ལྷ་རྗེ་སྟོན་མེས་ཀྱི་བྱིན་གྱིས་རློབས། །རྣམ་
རྟོག་ཡེ་ཤེས་སུ་འཆར་བར་མཛོད། །གྲོང་ཁྱེར་སྟེགས་བུའི་གཟིམ་ཁང་དུ། །སྐལ་ལྡན་
གཟུགས་སྟོན་ལ་གསོལ་བ་འདེབས། །སྐལ་ལྡན་གཟུགས་སྟོན་གྱིས་བྱིན་གྱིས་
རློབས། །རྣམ་རྟོག་ཡེ་ཤེས་སུ་འཆར་བར་མཛོད། །ཡི་དམ་ཞལ་གཟིགས་ཀྱི་ཕོ་བྲང་
དུ། །ཀུན་བཟང་གནས་བསྟན་ལ་གསོལ་བ་འདེབས། །ཀུན་བཟང་གནས་བརྟེན་གྱིས་
བྱིན་གྱིས་རློབས། །རྣམ་རྟོག་ཡེ་ཤེས་སུ་འཆར་བར་མཛོད། །དབུས་གྲུབ་ལྷུན་པོའི་
གདན་ས་རུ། །སངས་རྒྱས་སྟོན་པ་ལ་གསོལ་བ་འདེབས། །སངས་རྒྱས་སྟོན་པས་བྱིན་
གྱིས་རློབས། །རྣམ་རྟོག་ཡེ་ཤེས་སུ་འཆར་བར་མཛོད། །སྙི་མོ་བཟང་རིའི་ཡང་དབེན་
དུ། །སུམ་སྟོན་ལྷ་འབུམ་ལ་གསོལ་བ་འདེབས། །སུམ་སྟོན་ལྷ་འབུམ་གྱིས་བྱིན་གྱིས་
རློབས། །རྣམ་རྟོག་ཡེ་ཤེས་སུ་འཆར་བར་མཛོད། །ཁ་རུ་བདེ་ཆེན་གྱི་དགོན་
རུ། །འགྲོ་མགོན་བློ་གྲོས་རྒྱལ་མཚན་ལ་གསོལ་བ་འདེབས། །འགྲོ་བའི་མགོན་པོས་
བྱིན་གྱིས་རློབས། །རྣམ་རྟོག་ཡེ་ཤེས་སུ་འཆར་བར་མཛོད། །དར་སྡིང་དཔལ་གྱི་
69

བོན་དང་ཞང་ཞུང་ཤེས་རིག་དཔེ་ཚོགས།
དགོན་པ་རུ། །ཀུན་མཁྱེན་ཡེ་ཤེས་བློ་གྲོས་ལ་གསོལ་བ་འདེབས། །ཡེ་ཤེས་བློ་གྲོས་
ཀྱིས་བྱིན་གྱིས་རློབས། རྣམ་རྟོག་ཡེ་ཤེས་སུ་འཆར་བར་མཛོད། རི་རྒྱལ་མགོན་རྩེའི་
ཡང་དབེན་དུ། མཁན་ཆེན་བསོད་རྒྱལ་དཔལ་ལ་གསོལ་བ་འདེབས། བསོད་རྒྱལ་
དཔལ་གྱིས་བྱིན་གྱིས་རློབས། རྣམ་རྟོག་ཡེ་ཤེས་སུ་འཆར་བར་མཛོད། གཙུག་ལག་
ཁང་གི་ཡང་དབེན་དུ། མཁན་ཆེན་རྣམ་དག་དྲི་མེད་ལ་གསོལ་བ་འདེབས། རྣམ་
དག་དྲི་མེད་ཀྱིས་བྱིན་གྱིས་རློབས། རྣམ་རྟོག་ཡེ་ཤེས་སུ་འཆར་བར་མཛོད། ཕུན་
སུམ་ཚོགས་པའི་གདན་ས་རུ། མཁན་པོ་དབང་གྲུབ་རྒྱལ་མཚན་ལ་གསོལ་བ་
འདེབས། དབང་གྲུབ་རྒྱལ་མཚན་གྱིས་བྱིན་གྱིས་རློབས། རྣམ་རྟོག་ཡེ་ཤེས་སུ་འཆར་
བར་མཛོད། དཔལ་ལྡན་བླ་མའི་གཟིམ་ཁང་དུ། མཁན་ཆེན་མཆོག་ལེགས་རྒྱལ་
མཚན་ལ་གསོལ་བ་འདེབས། མཁན་ཆེན་མཆོག་ལེགས་རྒྱལ་མཚན་གྱིས་བྱིན་གྱིས་
རློབས། རྣམ་རྟོག་ཡེ་ཤེས་སུ་འཆར་བར་མཛོད། སྙིང་ཁ་པདྨའི་གཞལ་ཡས་
སུ། མཚན་ལྡན་བཟང་པོ་དཔལ་ལ་གསོལ་བ་འདེབས། བཟང་པོ་དཔལ་གྱིས་བྱིན་
གྱིས་རློབས། རྣམ་རྟོག་ཡེ་ཤེས་སུ་འཆར་བར་མཛོད། ཁྲི་བརྟེན་ནོར་རྩེའི་ཡང་དབེན་
དུ། དྲན་མཆོག་ཉི་མ་རྒྱལ་མཚན་ལ་གསོལ་བ་འདེབས། ཉི་མ་རྒྱལ་མཚན་གྱིས་བྱིན་
གྱིས་རློབས། རྣམ་རྟོག་ཡེ་ཤེས་སུ་འཆར་བར་མཛོད། རང་སྣང་དག་པའི་གཞལ་ཡས་
སུ། དག་པ་ཁྲི་འོད་རྒྱལ་མཚན་ལ་གསོལ་བ་འདེབས། ཁྲི་འོད་རྒྱལ་མཚན་གྱིས་བྱིན་
གྱིས་རློབས། རྣམ་རྟོག་ཡེ་ཤེས་སུ་འཆར་བར་མཛོད། རྒྱལ་བའི་གདན་སའི་སྒྲུབ་
གནས་སུ། རྒྱལ་ཚབ་ཉི་མ་འོད་ཟེར་ལ་གསོལ་བ་འདེབས། ཉི་མ་འོད་ཟེར་གྱིས་བྱིན་
གྱིས་རློབས། རྣམ་རྟོག་ཡེ་ཤེས་སུ་འཆར་བར་མཛོད། ངོ་མཚར་དར་སྡིང་གི་སྒྲུབ་
གནས་སུ། མཁན་ཆེན་ནམ་མཁའ་རྒྱལ་མཚན་ལ་གསོལ་བ་འདེབས། ནམ་མཁའ་
རྒྱལ་མཚན་གྱིས་བྱིན་གྱིས་རློབས། རྣམ་རྟོག་ཡེ་ཤེས་སུ་འཆར་བར་མཛོད། སྤང་
70

ཀུན་མཁྱེན་ཡེ་ཤེས་བློ་གྲོས་དང་མི་འགྱུར་གཙུག་ཕུད་དབང་རྒྱལ་གྱི་གསུང་རྩོམ།
ཁང་བླ་མའི་གཟིམ་ཁང་དུ། རྒྱལ་སྲས་གཡུང་དྲུང་ཉི་རྒྱལ་ལ་གསོལ་བ་འདེབས། ཉི་
མའི་རྒྱལ་པོས་བྱིན་གྱིས་རློབས། རྣམ་རྟོག་ཡེ་ཤེས་སུ་འཆར་བར་མཛོད། དར་སྡིང་
དཔལ་གྱི་གནས་མཆོག་ཏུ། དམུ་གཤེན་རྒྱལ་བ་ལྷུན་གྲུབ་ལ་གསོལ་བ་འདེབས།
རྒྱལ་བ་ལྷུན་གྲུབ་ཀྱིས་བྱིན་གྱིས་རློབས། རྣམ་རྟོག་ཡེ་ཤེས་སུ་འཆར་བར་མཛོད།
མངོན་དགའ་གཤེན་གྱི་ཕོ་བྲང་དུ། གཤེན་སྟོན་གཙུག་ཕུད་འོད་ཟེར་ལ་གསོལ་བ་
འདེབས། གཙུག་ཕུད་འོད་ཟེར་གྱིས་བྱིན་གྱིས་རློབས། རྣམ་རྟོག་ཡེ་ཤེས་སུ་འཆར་
བར་མཛོད། ཕུན་ཚོགས་རི་དབང་ཡང་རྩེ་རུ། མཁས་གྲུབ་འོད་ཟེར་རྣམ་གཉིས་ལ
གསོལ་བ་འདེབས། འོད་ཟེར་རྣམ་གཉིས་ཀྱིས་བྱིན་གྱིས་རློབས། རྣམ་རྟོག་ཡེ་ཤེས་སུ་
འཆར་བར་མཛོད། རྒྱལ་བའི་འདུ་གནས་ཕོ་བྲང་དུ། རྒྱལ་བ་ཚེ་དབང་ལྷུན་གྲུབ་ལ་
གསོལ་བ་འདེབས། རྒྱལ་བ་ཚེ་དབང་གིས་བྱིན་གྱིས་རློབས། རྣམ་རྟོག་ཡེ་ཤེས་སུ་
འཆར་བར་མཛོད། གཤེན་གྱི་གདན་ས་ལྷུན་གྲུབ་ཕོ་བྲང་དུ། རྒྱལ་ཚབ་ལྷུན་གྲུབ་
དཔལ་བཟང་ལ་གསོལ་བ་འདེབས། ལྷུན་གྲུབ་དཔལ་བཟང་གིས་བྱིན་གྱིས་རློབས།
རྣམ་རྟོག་ཡེ་ཤེས་སུ་འཆར་བར་མཛོད། ཁྲི་བརྟེན་ནོར་རྩེ་ཡང་དབེན་དུ། དམུ་གཤེན་
རྒྱལ་དབང་གཙུག་ཕུད་ལ་གསོལ་བ་འདེབས། རྒྱལ་དབང་གཙུག་ཕུད་ཀྱིས་བྱིན་གྱིས་
རློབས། རྣམ་རྟོག་ཡེ་ཤེས་སུ་འཆར་བར་མཛོད། སྤྱི་གཙུག་ཉི་ཟླ་པདྨའི་གདན་སྟེང་
དུ། དྲིན་ཅན་རྩ་བའི་བླ་མ་ལ་གསོལ་བ་འདེབས། རྩ་བའི་བླ་མས་བྱིན་གྱིས་རློབས།
རྣམ་རྟོག་ཡེ་ཤེས་སུ་འཆར་བར་མཛོད། བླ་མའི་བཀའ་དྲིན་དྲན་པས་རྩེ་གཅིག་
ཏུ། དད་མོས་གདུང་བའི་སྒོ་ནས་གསོལ་བ་འདེབས། གང་ལ་ཅི་འདུལ་མཛད་པ་སྣ་
ཚོགས་ཀྱིས། རྗེས་སུ་བཟུང་ཞིང་བྱིན་གྱིས་བརླབ་ཏུ་གསོལ། ཨཱ་ཨ་དཀར་ས་ལེ་འོད་
ཨ་ཡང་ཨཱོར་འདུ། ཐེ་ཚོམ་མེད་ཅིང་ཡིད་ཆེས་བརྟན་པོས་དུང་དུང་གསོལ་བ་དྲག་པོ་གདབ་པར་
བྱ། གཉིས་པ་མནྜལ་གྱི་ཚིག་བཤད་ནི། རིན་ཆེན་རྒྱུ་ལ་གྲུབ་པའི་ཁོར་ཡུན་ཅན། ཡིད་
71

བོན་དང་ཞང་ཞུང་ཤེས་རིག་དཔེ་ཚོགས།
འོང་ལེགས་པར་བདག་གིས་བཟུང་བྱས་ན། རི་རྒྱལ་གླིང་བཞི་གླིང་ཕྲན་སྣོད་བཅུད་
བཅས། ཞིང་ཁམས་འདི་དང་སྟོང་གསུམ་མཐའ་ཡས་པ། བདག་བློས་འབད་དེ་སྟོང་
གསུམ་དམིགས་བྱས་ནས། སྐྱོབས་པའི་མགོན་པོ་རྒྱལ་བའི་ཚོགས་ལ་འབུལ། བརྩེ་
ལྡན་ཐུགས་རྗེས་བཞད་པའི་དཀྱིལ་འཁོར་གྱིས། བདག་སོགས་འགྲོ་བ་ཐུགས་རྗེས་
ཉེར་བཟུང་གསོལ། ཞེས་མཎྜལ་འབུལ་བའོ། །གཉིས་པ་དངོས་གཞི་ལ་གསུམ་སྟེ། ལྷ་བསྐྱེད་པ་
དང་། སྤྱན་དྲང་ཞིང་བཞུགས་སུ་གསོལ་བ་དང་། ཕྱག་འཚལ་ཞིང་སྡིག་པ་བཤགས་པ་དང་། མཆོད་
པ་འབུལ་ཞིང་འཛབ་དྲང་བ་དང་། སྐུ་བསྟོད་ཅིང་དབང་བསྐུར་བ་དང་། དངོས་སྒྲུབ་བླང་ཞིང་གཏོར་
མ་བཏང་བ་དང་། བཀྲ་ཤིས་གསོལ་བ་དང་བཅུའོ། །དང་པོ་ལྷ་བསྐྱེད་པ་ནི། སྟོང་པའི་ངང་ལ་
བདག་ཉིད་ཀུན་ཏུ་བཟང་པོ་སྐུ་དཀྲོང་རྫོགས་སུ་གསལ་བར་བསྒོམ། དེའི་ཐུགས་ཀ་
ནས་འོད་ཟེར་འཕྲོས་པ་ལས། མདུན་གྱི་ནམ་མཁའ་ལ་འོད་ཟེར་སྣ་ལྔའི་གཞལ་ཡས་
ཁང་དང་། ཉི་ཟླ་པདྨའི་གདན་གྱི་སྟེང་དུ་ཨ་དཀར་པོ་བསྒོམ། ཞི་བའི་སྤྱི་ཡི་ཕྱག་རྒྱ་ཐལ་
སྦྱོར་ཐུགས་ཀར་གཏད་ལ། སྙིང་པོ་ནི། ཨཱ་ཨ་དཀར་ས་ལེ་འོད་ཨ་ཡང་ཡཱཾ་འདུ། ལན་གསུམ་
བརྗོད། ཨ་དེ་འོད་དུ་ཞུ་བ་ལས། ཀུན་ཏུ་བཟང་པོ་སྐུ་མདོག་དཀར་པོ་ཞལ་གཅིག་ཕྱག་
གཉིས་མཉམ་བཞག་ཞབས་སྐྱིལ་ཀྲུང་། གཡས་གཡུང་དྲུང་། གཡོན་བུམ་པ། ཐུགས་
ཀར་ཡི་གེ་ཨ་ཡིས་མཚོན་པ། འོད་ཀྱི་སྐུ་སྣང་ལ་རང་བཞིན་མེད་པར་གྱུར། དེའི་
འཁོར་དུ་ཕྱོགས་བཅུའི་བདེར་གཤེགས་སྲས་སེམས་དཔའི་ཚོགས་དང་། གཞན་ཡང་
རྩ་བའི་བླ་མ་བརྒྱུད་པ་དང་བཅས་པ་རྣམས་ཀྱིས་བསྐོར་ནས་བཞུགས་པར་བསམ། དེ་
ལྟར་གསལ་བའི་ཐུགས་ལས་འོད་འཕྲོས། ཀུན་ཏུ་བཟང་པོ་དང་ཕྱོགས་བཅུའི་བདེ་
གཤེགས་སྲས་དང་བཅས་པ་རྣམས་སྤྱན་དྲངས། བསྐྱེད་པ་ལྷ་ལ་གཉིས་སུ་མེད་པར་
དགྱེས་བཞིན་དུ་བཞུགས་པར་བསམ། གཉིས་པ་སྤྱན་དྲང་ཞིང་བཞུགས་སུ་
ཐིམ་ནས།
གསོལ་བ་ནི། ཏིང་ངེ་འཛིན་དང་མ་བྲལ་བར་བྱས་ལ། རྔ་བཤང་གི་སྒྲ་བཏང་། དྲི་ཞིམ་སྤོས་ཀྱི་དུད་
72

ཀུན་མཁྱེན་ཡེ་ཤེས་བློ་གྲོས་དང་མི་འགྱུར་གཙུག་ཕུད་དབང་རྒྱལ་གྱི་གསུང་རྩོམ།
པ་སྤྲིན་དུ་གཏིབས་ཤིང་སྙན་པའི་དབྱངས་སུ་སྐྱོན་ཏེ་འདི་སྐད་དོ། ཕྱོགས་བཅུའི་དུས་གསུམ་
བདེ་བར་གཤེགས་པ་དང༌། །ཡི་དམ་གཤེན་ལྷ་འོད་དཀར་འཁོར་བཅས་
རྣམས། །སེམས་ཅན་འགྲོ་བའི་དོན་དུ་སྤྱན་འདྲེན་གྱིས། །ཉི་ཟླ་པདྨའི་གདན་ལ་
བཞུགས་སུ་གསོལ། །ཨཱ་ཨ་དཀར་ས་ལེ་འོད་ཨ་ཡཾ་ཨཱོྃ་འདུ། ཚིག་བཤད་བཞིན་ཏིང་འཛིན་
གྱིས་གསལ་གདབ་པར་བྱའོ། །གསུམ་པ་ཕྱག་འཚལ་བ་ནི། སྐྱབས་ཡུལ་གོང་བཞིན་ལྟར་གསལ་
བཏབ་ལ། ལུས་ངག་ཡིད་གསུམ་གུས་པའི་སྒོ་ནས་ཕྱག་བགྱིས་ཏེ། མཚན་པ་མེད་པ་མི་འགྱུར་
བོན་གྱི་སྐུ། །ཀུན་བཟང་གཤེན་ལྷའི་སྐུ་ལ་ཕྱག་འཚལ་ལོ། །རྒྱུན་ཆད་མེད་པ་ཐུགས་
རྗེས་སྤྲུལ་པའི་གསུང་། །ཀུན་བཟང་གཤེན་ལྷའི་གསུང་ལ་ཕྱག་འཚལ་ལོ། །ཀུན་ལ་
སྙོམས་པ་གཉིས་མེད་མཉམ་པའི་ཐུགས། །ཀུན་བཟང་གཤེན་ལྷའི་ཐུགས་ལ་ཕྱག་
འཚལ་ལོ། །ཡོན་ཏན་རིན་པོ་ཆེ་ལ་ཕྱག་འཚལ་ལོ། །ཕྲིན་ལས་ཚད་མེད་བཞི་ལ་ཕྱག་
འཚལ་ལོ། །དུས་གསུམ་བདེ་གཤེགས་རྣམས་ལ་ཕྱག་འཚལ་ལོ། །དུས་གསུམ་བདེ་
གཤེགས་རྣམས་དང་དབྱེར་མེད་པའི། །བླ་མ་དམ་པ་རྣམས་ལ་ཕྱག་འཚལ་ལོ། །རྩ་
བའི་བླ་མ་རྣམས་ལ་ཕྱག་འཚལ་ལོ། །བརྒྱུད་པའི་བླ་མ་རྣམས་ལ་ཕྱག་འཚལ་
ལོ། །འདྲེན་པའི་བླ་མ་རྣམས་ལ་ཕྱག་འཚལ་ལོ། །ཁུངས་ཀྱི་བླ་མ་རྣམས་ལ་ཕྱག་
འཚལ་ལོ། །ཨཱ་ཨ་དཀར་ས་ལེ་འོད་ཨ་ཡཾ་ཨཱོྃ་འདུ། བྱིན་རླབས་ཕུལ་ལ། ལུས་ངག་ཡིད་
གསུམ་ཤིན་ཏུ་གུས་པར་བྱའོ། །བཞི་པ་བཤགས་པ་འབུལ་བ་ནི། ན་མོ་དུས་གསུམ་བདེར་
གཤེགས་གསོན་ཅིང་དགོངས་སུ་གསོལ། །ཡེ་ཤེས་སྤྲུལ་པ་གསོན་ཅིང་དགོངས་སུ་
གསོལ། །དུས་གསུམ་བདེར་གཤེགས་ཁྱེད་ནི་ཅི་འདྲ་བ། །དེ་ལྟར་མ་གྱུར་བདག་ཅག་
འཁྲུལ་བའི་བློས། །རང་རིག་ཡེ་ཤེས་བློ་དང་མ་ལྡན་པས། །གཏི་མུག་ལ་སོགས་དུག་
ལྔའི་དབང་གྱུར་ཏེ། །མི་དགེ་སྡིག་པའི་ལས་རྣམས་ཅི་བགྱིས་པ། །བདེ་ཆེན་གཉིས་
མེད་ངང་དུ་མཐོལ་ལོ་བཤགས། །བདག་ཅག་མ་རིག་ཤ་ཡིས་གཏོས་པ་ཅན། །ཐིག་
73

བོན་དང་ཞང་ཞུང་ཤེས་རིག་དཔེ་ཚོགས།
ཧཱུྃ་
ཆེན་རྟོགས་ཚད་འདི་ཡི་སྒོར་ཞུགས་ནས། །བཀག་ལྟར་མ་གྱུར་གཞུང་བཞིན་མ་སྲུང་
ལ། །འདི་ཡང་གཉིས་མེད་ངང་དུ་མཐོལ་ལོ་བཤགས། །ཁྱེད་ཀྱི་ཐུགས་དང་འགལ་བ་
ཅི་མཆིས་པ། །ཐུགས་ཟུར་སྤྱན་ཟུར་གང་ལ་ཕོག་པ་དང་། །བཀའ་བཅག་གསུང་
བཀྲལ་ལ་སོགས་ཅི་བགྱིས་པ། །འདི་ཡང་གཉིས་མེད་ངང་དུ་མཐོལ་ལོ་
བཤགས། །ཉེས་ཚོགས་བགྱིས་པར་དང་པོ་རབ་ཏུ་གནོང་། །བར་དུ་དྲན་ཞིང་ཐ་མར་
འགྱོད་སེམས་ཀྱིས། །བདེར་གཤེགས་སྤྲུལ་པར་བཅས་ལ་མཐོལ་ལོ་བཤགས། །མཐོལ་
བཤགས་ཕུལ་ནས་ཚངས་པའི་བསྩལ་དུ་གསོལ། །ཨཱ་ཨ་དཀར་ས་ལེ་འོད་ཨ་ཡཾ་ཨཱོྃ་
འདུ། སྔར་གྱི་ཉེས་པ་རྣམས། འགྱོད་པ་དྲག་པོས་བཤགས་ཤིང་། ད་ཕྱིན་ཆད་སྡིག་པ་གང་ཡང་མི་
བྱ་བར་ཞེས་དམ་བཅའ་འོ། །ལྔ་པ་མཆོད་པ་འབུལ་བ་ནི་གཏོར་མ་དང་སྨན་ཕུད་ཚོགས་མཆོད་རྣམས་
བཤམས་ལ། སྔོན་དུ་སྦྱང་སྤེལ་གྱིས་བྱིན་གྱིས་བརླབས་ཏེ། བདག་ལྷར་གསལ་བའི་ཐུགས་ཀ་
ནས། རཾ་དམར་པོ་འཕྲོས་ཏེ། གཏོར་མ་ལ་སོགས་མཆོད་པ་རྣམས་ལ་འཕོག་པས།
ལས་ཡེ་ཤེས་ཀྱི་མེ་བྱུང་སྟེ། སྣོད་བཅུད་གཉིས་ཀ་བསྲེགས་པར་བསམ། ཡཾ་ལྗང་ཁུ་
འཕྲོས་པས། ཡཾ་ལས་ཡེ་ཤེས་ཀྱི་རླུང་བྱུང་སྟེ། བསྲེགས་པའི་ཐལ་བ་གཏོར་བར་
བསམ། མཾ་སྔོན་པོ་འཕྲོས་པས། མཾ་ལས་ཡེ་ཤེས་ཀྱི་ཆུ་བྱུང་སྟེ། ལྷག་མ་ཐམས་ཅད་
བཀྲུས་ཤིང་དག་པར་བསམ། Ś་ལ་ཁ་དོག་ལྔ་ལྡན་འཕྲོས་པས། མཆོད་པའི་སྣོད་ལ་
འཕོག་པས། འོད་དུ་ཞུ་བ་སྟེ། རིན་པོ་ཆེ་ལས་གྲུབ་པ་རྒྱ་ཆེ་ཞིང་ཡིད་དུ་འོང་བར་
བསམ། ཨཱ་ཨཱོྃ་ཧཱུཾ། ལན་གསུམ་བརྗོད། མཆོད་རྫས་ལ་ཕོག་པ་འདོད་ཡོན་ལྔ་ཡི་བསམ་
གྱིས་མི་ཁྱབ་པ་བྱུར་བུས་བཀང་བ། ཡེ་ཤེས་ལྔ་ཡི་འོད་ཟེར་འཕྲོས་ཤིང་། ཟད་པ་མེད་
པར་གྱུར་ནས། ལྷ་ཚོགས་བླ་མ་བརྒྱུད་པ་དང་བཅས་པ་རྣམས་ཀྱི་ཐུགས་དམ་
བསྐང་སྟེ། མཉེས་རབ་ཀྱི་མཆོག་ཏུ་གྱུར། དེ་ནས་འབུལ་སྟེ། ཕྱི་སྣོད་རིན་ཆེན་སྣོད་
ཡོངས་སུ། ནང་བཅུད་འདོད་ཡོན་ལོངས་སྤྱོད་ཚོགས། །ཡེ་ཤེས་ལྔ་འོད་རྣམ་པར་
་
74

ཀུན་མཁྱེན་ཡེ་ཤེས་བློ་གྲོས་དང་མི་འགྱུར་གཙུག་ཕུད་དབང་རྒྱལ་གྱི་གསུང་རྩོམ།
འཕྲོ། །ཟད་མེད་རྒྱན་གྱིས་མཆོད་པ་འབུལ། །གཏོར་མ་ལྷ་ཚོགས་འདུ་བའི་
བརྟེན། །རྣམ་ལྔ་ཡུལ་ལྔ་རོལ་བའི་རྒྱན། །སྨན་ཕུད་དུག་ལྔ་འཇོམས་པའི་རྩི། །ཚོགས་
མཆོད་ཞལ་ཟས་ཡིད་བཞིན་གཏེར། །ཕྱོགས་བཅུ་དུས་གསུམ་བདེར་གཤེགས་
དང་། །ཡི་དམ་གཤེན་ལྷ་འོད་དཀར་ལ། །འགྲོ་ཀུན་སྒྲིབ་སྦྱོང་ཚོགས་རྫོགས་
ཕྱིར། །མཆོད་པ་འབུལ་ལོ་བཞེས་སུ་གསོལ། །སྟོང་གསུམ་འདི་དང་གཞན་དག་
གིས། །མཆོད་པའི་ལོངས་སྤྱོད་བསམ་མི་ཁྱབ། །ལོངས་སྤྱོད་རྒྱན་གྱིས་མཆོད་པ་
འབུལ། །ལུས་ཀྱི་སྒྲིབ་པ་དག་གྱུར་ཅིག །སྟོང་གསུམ་སྒྲ་ཡི་མཆོད་པ་འབུལ། །ངག་གི་
སྒྲིབ་པ་དག་གྱུར་ཅིག །སྐྱེ་མེད་ཨ་ཡི་མཆོད་པ་འབུལ། །ཡིད་ཀྱི་སྒྲིབ་པ་དག་གྱུར་
ཅིག །ཕྱི་མཆོད་འདོད་ཡོན་མཆོད་པ་འབུལ། །ཉོན་མོངས་སྒྲིབ་པ་དག་གྱུར་
ཅིག །ནང་མཆོད་ཕུང་པོའི་མཆོད་པ་འབུལ། །ཤེས་བྱའི་སྒྲིབ་པ་དག་གྱུར་ཅིག །ཨཱ་ཨ་
ད